text: Lors a la pucele remise 
   Desus le cheval, en tel guise 
   Que ele avoit devant esté. 
   Et lors n'i a plus arresté 
   Cléomadès, ains s'en ala. 
   À lie[z] cuer se parti de là 
   PageV02P172
   Quant apointié ot son cheval. 
   Ainsi maint mont, maint plain, maint val 
   Alerent. Souvent s'arrestoit 
   Par les biaus lieus, quant les trouvoit, 
   Pour faire cele reposer 
   Qu'il amoit de cuer sans fausser. 
   Adès reposer la faisoit 
   Toutes les fois que li plaisoit. 
   Ainsi, trestout esbaniant, 
   Alerent sor le cheval tant 
   Que à Sebile vinrent droit, 
   Un mardi, si qu'il ajornoit.
  